stanford-oval/wikipedia huggingface dataset:
Durchlauchtster Leopold, רי"ב 173א

Durchlauchtster Leopold (בעברית: לאופולד המהולל), רי"ב 173א, היא קנטטה חילונית שהלחין יוהאן סבסטיאן באך. הוא הלחין אותה בהיותו בעיר קטן וביצע אותה ב-10 בדצמבר 1722, לכבוד יום הולדתו ה-28 של פטרונו, לאופולד נסיך אנהלט-קטן. ביצוע כזה לכבוד אדם מסוים נקרא גם "סרנדה".
רקע והיסטוריה

באך עבד כמלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר מוזיקה בסגנון חופשי יותר כגון הקונצ'רטי הברנדנבורגיים. המוזיקה לרוב הקנטטות שלו מתקופה זו אבדה, למעט שלוש: רי"ב 202, רי"ב 134א והנוכחית, שכולן נכתבו לביצוע לא כנסייתי. ב-1723 עבר ללייפציג וניהל בית ספר למוזיקה, וכן היה אחראי למוזיקה בכמה כנסיות בעיר.
מועד ההלחנה אינו ידוע ומועד הביצוע שנוי במחלוקת; אלפרד דירר סבור שהיה זה בשנת 1717, לרגל אותו אירוע.
הלברית נכתבה על ידי משורר לא ידוע, ועוסקת בתהילתו של הנסיך.
בשנת 1724, כשכבר עבד בלייפציג, חיבר באך טקסט חדש לשישה מחלקי הקנטטה, 1-5 ו-8, ויצר את הקנטטה רי"ב 173. ב-1725 שיבץ את החלק השביעי כחלק השני של קנטטה מספר 175.
מבנה והרכב מוזיקלי

הקנטטה נועדה לביצוע על ידי סולני סופרן ובס בליווי חליל טרברסו, בסון, שני כינורות, ויולה ובאסו קונטינואו שמורכב מויולונה ומצ'מבלו. הקנטטה מורכבת משמונה חלקים של אריה ורצ'יטטיב. החלק האחרון מסומן לביצוע בידי מקהלה, אך כנראה שזה שינוי מאוחר ובמקור בוצע אף הוא על ידי הסולנים.
רצ'יטטיב לסופרן: Durchlauchtster Leopold
אריה לסופרן: Güldner Sonnen frohe Stunden
אריה לבס: Leopolds Vortrefflichkeiten
אריה לסופרן ולבס: Unter seinem Purpursaum
רצ'יטטיב לסופרן ולבס: Durchlauchtigster, den Anhalt Vater nennt
אריה לסופרן: So schau dies holden Tages Licht
אריה לבס: Dein Name gleich der Sonnen geh
מקהלה (סופרן ובס): Nimm auch, großer Fürst, uns auf
הקלטות

היצירה לא מבוצעת רבות, והוקלטה פעמים ספורות בלבד, בעיקר כחלק מפרויקטים של הקלטת הקנטטות כולן. בין המנצחים שביצעו את ההקלטות ניתן לציין את גוסטב ליאונהארדט (ב-1995), טון קופמן (ב-1998) ומסאקי סוזוקי (ב-2012).
הערות שוליים

↑  ביוגרפיה של באך באתר אוניברסיטת חרונינגן
1 2  Julian Mincham
↑  חלקי הקנטטה ושילובם בקנטטות אחרות
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007576984805171  BNE: XX4620628  BnF: cb140152569 (data)  LCCN: nr98037201  MusicBrainz work: 7c4247ce-4dbd-45bf-a18e-28829cad0c3e  VIAF: 185945996   WorldCat (עם VIAF): 185945996
21 ביוני

21 ביוני הוא היום הארוך בשנה. זהו יום נקודת ההיפוך – היממה בעלת שעות האור הרבות ביותר והלילה הקצר ביותר בשנה, בחצי הכדור הצפוני. זהו היום ה-172 בשנה (173 בשנה מעוברת), בשבוע ה-25 בלוח הגרגוריאני. עד לסיום השנה, נותרו עוד 193 ימים.
אירועים היסטוריים ביום זה

250 לפנה"ס – ארטוסתנס מחשב את היקפו של כדור הארץ
1898 – גואם הופכת לטריטוריה של ארצות הברית
1942 – מלחמת העולם השנייה: המערכה בצפון אפריקה: טוברוק נופלת לידי הגרמנים
1948 – המכונה הניסיונית קטנת המידות של מנצ'סטר מופעלת לראשונה
1970 – ברזיל מנצחת את איטליה בתוצאה 4 – 1 במשחק הגמר של מונדיאל 1970, זו הזכייה השלישית באליפות העולם של ברזיל ושל פלה
2004 – הטיסה הראשונה לחלל במימון פרטי, האסטרונאוט מייק מלוויל בחללית ספייס שיפ 1
2005 – תאונה קשה בהתנגשות בין רכבת ומשאית בישראל מובילה לכמאתיים פצועים ושמונה הרוגים
2009 – מורחבת האוטונומיה של האי גרינלנד מדנמרק
2016 – במהלך בחירות דמוקרטיות של תושבי העיר נצרת עילית 62 שנה לאחר הקמתה שונה שם העיר מנצרת עילית לנוף הגליל
2017 – מלך ערב הסעודית סלמאן בן עבד אל-עזיז אאל סעוד מינה את בנו הבכור מוחמד בן סלמאן אאל סעוד כיורש עצר במקום מוחמד בן נאיף בן עבד אל-עזיז אאל סעוד
נפטרו

1205 – אנריקו דאנדולו, דוכס ונציה ה-41 (נולד ב-1107)
1208 – פיליפ משוואביה, דוכס שוואביה ומלך גרמניה (נולד ב-1177)
1377 – אדוארד השלישי מלך אנגליה (נולד ב-1312)
1521 – לאונרדו לורדאן, דוכס ונציה ה-75 (נולד ב-1436)
1527 – ניקולו מקיאוולי, היסטוריון ופילוסוף פוליטי (נולד ב-1469)
1547 – סבסטיאנו דל פיומבו, צייר איטלקי (שנת לידה אינה ידועה)
1652 – איניגו ג'ונס, אדריכל (נולד ב-1573)
1874 – אנדרס יונאס אונגסטרם, פיזיקאי שוודי, ממייסדי הספקטרוסקופיה (נולד ב-1814)
1876 – סנטה אנה, פטריוט מקסיקני ושליט מקסיקו (נולד ב-1794)
1893 – לילנד סטנפורד, מייסד אוניברסיטת סטנפורד (נולד ב-1824)
1908 – ניקולאי רימסקי-קורסקוב, מלחין רוסי (נולד ב-1844)
1929 – לאונרד הובהאוס, פילוסוף וסוציולוג אנגלי (נולד ב-1864)
1957 – יוהנס שטארק, פיזיקאי גרמני נאצי, זוכה פרס נובל לפיזיקה לשנת 1919 (נולד ב-1874)
2001 – קרול או'קונור, שחקן קולנוע וטלוויזיה אמריקאי, "ארצ'י בנקר" (נולד ב-1924)
2001 – ג'ון לי הוקר, מוזיקאי בלוז (נולד ב-1916)
2003 – ליאון יוריס, סופר יהודי אמריקאי (נולד ב-1924)
2008 – א.ב. יפה, עיתונאי, סופר, עורך ומבקר ספרות ישראלי (נולד ב-1924)
2015 – גונתר שולר, מוזיקאי אמריקאי (נולד ב-1922)
2019 – עמוס קופפר-תובל, כדורסלן ומאמן ישראלי (נולד ב-1935)
2019 – דימיטריס כריסטופיאס, מדינאי קפריסאי, מנהיג המפלגה הפרוגרסיבית של העם העובד (AKEL), אשר כיהן בשנים 2008–2013 כנשיא קפריסין (נולד ב-1946)
2020 – זאב שטרנהל, פרופסור במחלקה למדע המדינה באוניברסיטה העברית בירושלים ומומחה בעל שם עולמי בפשיזם (נולד ב-1935)
2023 – דינה קטן בן-ציון, משוררת, מתרגמת וחוקרת ישראלית (נולדה ב-1937)
חגים ואירועים החלים ביום זה

יום ההיפוך הצפוני – "היום הארוך ביותר" בחצי הכדור הצפוני המהווה את תחילת הקיץ ולעומת זאת "היום הקצר ביותר" ותחילת החורף בחצי הכדור הדרומי. תאריכים אלה מציינים את אמצע היום הקיצי בקוטב הצפוני ואת אמצע הלילה החורפי בקוטב הדרומי. באנטארקטיקה מקובל לציין יום זה בחגיגה
יום היוגה הבינלאומי
חג המוזיקה – בפריז
יום האב במצרים, ירדן, סוריה, אוגנדה ולבנון
יום הסקייטבורד – בינלאומי
יום המוזיקה העולמי
20 ביוני – 22 ביוני
יוני
לוח אירועים שנתי
IAR-80

IAR-80 (או IAR-81 בדגם המתקדם) הוא מטוס קרב ותקיפה קלה תוצרת תעשיית התעופה הלאומית של רומניה, על בסיס מטוס PZL P-24 הפולני. הוא יוצר בין השנים 1940–1944 בכמות של כ־400 יחידות, והיה בשירות עד שנת 1952 בחיל האוויר הרומני.
היסטוריה

עקב צורכי הביטחון של רומניה והרצון לשמור אותה עצמאית ככל האפשר מבחינה זאת מבחינה תעשייתי וכלכלית. בעוד רוחות מלחמה החלו מנשבות מעל אירופה. הוחלט ברומניה בסוף שנות ה–30 על פתיחת פרויקט ליצור מטוס קרב מקומי. בראש צוות הפרויקט עמדות פרופ' יון גרוסו, יון קושריאנו, אינג' ג'ורגה זוטה, ויזירו גרוסו ויון וולנר. לבסוף הוחלט כי המטוס החדש יהיה מבוסס על PZL P-24 שיוצר ברישיון אותו יחליף כמטוסי קו ראשון. עיקר השינויים שהוכנסו היו הכנף החדשה לחלוטין, תא הטייס שחלו בו שינויים בנוסף לסגירתו והרחקתו לאחור, בעוד החימוש והמנוע השתנו לא הרף. לעומת זנב המטוס בו לא יכול שינוי גם בדגמים המתקדמים. הפרויקט שהתקדם באיטיות הניב פרי באפריל 1939 עם טיסת המבחן של האב-טיפוס שהשיגה תוצאות חיוביות מלבד כמה בעיות קלות שהתגלו בבדיקות תוקנו במהלך השנה הבאה. אב הטיפוס המשופר של IAR-80 התחרה אל מול ההיינקל 112 הגרמני שהגיעה זה עתה לקראת הזמנה ומלבד ביצועי המנוע והחימוש IAR-80 הוכיח את עדיפותו. חיל האוויר הרומני התרשם והזימן את ה–100 היחידות על חשבון ההזמנה של המטוס הגרמני.
מטוס זה שהיה יכול בתחילת דרכו להוות אתגר גם למטוסים הטובים ביותר של אותה התקופה (כמו: המסרשימיט והספיטפייר) "לא הגשים את חזונו" במלואו עקב הקשיים שהוצבו בפני תעשיית התעופה הצעירה של רומניה והצורך שלה לבחור צד בסכסוך הבין מעצמתי, מה שהוביל לבסוף גם העדפה ביבוא מאשר יצור מקומי.
היסטוריה > שימוש מבצעי

מטוס זה ראה יחסית פעילות מוגבלת אבל מגוונת בין היתר בחזית המזרחית במבצע ברברוסה ובהגנה על נכסים אסטרטגים בשטח האווירי של רומניה מפני הפצצות בעלות הברית
הערות שוליים

↑  I. A. R. 80, a Romanian fighter of World War Two, web.archive.org, ‏1999-04-20
↑  aviatori.ro - contribuţiile d-voastră - articole, www.aviatori.ro
↑  WorldWar2.ro - IAR-80/81, www.worldwar2.ro
| --- | --- |
בקרת זהויות :  NLI: 987007581579405171  LCCN: sh2012000718 
ערך זה הוא קצרמרבנושא מטוסים. אתם מוזמנים לתרום לוויקיפדיה ו.
CERN

| --- | --- |


 מדינה:  שווייץ, צרפת 
 מטה הארגון:  Prévessin-Moëns, מרן (עיר) 
 חברים:  23 ארץ 
 יושב ראש:  Ursula Bassler 
 עובדים:  2,635 (נכון ל־2020) 
 תקופת הפעילות:  29 בספטמבר 1954 – הווה (70 שנה) 
 פרסים והוקרה:  פרס נסיכת אסטוריאס למחקר טכני ומדעי (2013)  מדליית נילס בוהר של אונסק"ו 
 home.cern
 קואורדינטות:  46°14′04″N 6°02′57″E﻿ / ﻿46.234493°N 6.049129°E﻿ / 46.234493; 6.049129
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.CERN(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.CERN(למפת ז'נבה רגילה) ז'נבה ורנייה מרן ורסואה קולונז'-בלריבCERN(למפת ז'נבה מוגדלת) ז'נבה ורנייה מרן ורסואה קולונז'-בלריבCERN
 
מפת מתקני הניסוי הראשיים של CERN
צילום אוויר של האתר הראשי ב-CERN
בכחול - המדינות החברות ב-CERN. בירוק - מדינות בתהליך הצטרפות. בצהוב - מדינות שהודיעו על רצונן להצטרף. בכתום - מעמד משקיף. באדום - הסכם לשת"פ. בוורוד - מגעים מדעיים.
CERN (נהגה: סֶרְן) הוא המרכז הגדול בעולם לחקר חלקיקים. מרכז המחקר ממוקם על גבול שווייץ-צרפת, ממערב לעיר ז'נבה. CERN מפעיל מכלול של מאיצי חלקיקים. מאיץ LHC הבנוי במנהרה טבעתית מצפון ל-CERN הוא המאיץ הגדול בעולם, הן מבחינת האורך, הן מבחינת עלות ההקמה והן מבחינת האנרגיה שאליה מגיעים החלקיקים המואצים.
ב-CERN חברות 22 מדינות, וביניהן ישראל, החברה משנת 2013, והיא המדינה היחידה שאינה מאירופה. בנוסף ישנן 5 מדינות ושני גופים בינלאומיים הנמצאים במעמד של משקיפים. CERN פועל כמרכז בינלאומי שמועסקים בו פיזיקאים מרחבי העולם. פיזיקאים רבים נוספים מבקרים בו לתקופות קצרות ועוסקים בהפעלת הניסויים הקשורים למאיצי החלקיקים הממוקמים בו. בנוסף לפיזיקאים נסיינים, מועסקים ב-CERN פיזיקאים העוסקים בצדדים התאורטיים של פיזיקת החלקיקים, ואליהם נלווים מהנדסים, טכנאים ואנשי מנהלה.
ל-CERN נזקפות מספר תגליות בתחום פיזיקת החלקיקים, ובהן גילוי בוזוני W ו-Z בשנת 1983. מלבד התגליות המדעיות, יש ל-CERN השפעות על פיתוחים טכנולוגיים, כמו למשל המצאת ה-World Wide Web בשנת 1990 ב-CERN, שהחישה את התפתחות האינטרנט.
ב-12 בדצמבר 2013 החליט הארגון לצרף לשורותיו את ישראל כחברה מלאה.
בספטמבר 2021 נבחר פרופ' אליעזר רבינוביץ לנשיא מועצת CERN, והוא נכנס לתפקידו ב-1 בינואר 2022.
שם המרכז

בשנת 1952, עוד בטרם נפתח המרכז, נקבע ששמו יהיה CERN, כראשי תיבות בצרפתית של "Conseil Européen pour la Recherche Nucléaire" (המועצה האירופית למחקר גרעיני). עם פתיחתו ב-1954, נקבע ששמו הרשמי של המרכז יהיה "Organisation Européenne pour la Recherche Nucléaire" (הארגון האירופי למחקר גרעיני), אך ראשי התיבות לא שונו והוא מוכר גם כיום בכינוי CERN.
המדינות החברות

הפעילות ב-CERN ממומנת על ידי המדינות החברות בו. תריסר מדינות היו שותפות להקמת המרכז. כיום (2013) גדל מספר החברות המלאות לעשרים ואחת: איטליה, אוסטריה (הצטרפה ב-1959), בולגריה (הצטרפה ב-1999), בלגיה, גרמניה, דנמרק, הולנד, הונגריה (הצטרפה ב-1992), הממלכה המאוחדת, יוון, ישראל (הצטרפה ב-2013), נורווגיה, סלובקיה (הצטרפה ב-1993), ספרד (הצטרפה ב-1961, פרשה ב-1969 והצטרפה שוב ב-1983), פולין (הצטרפה ב-1991), פורטוגל (הצטרפה ב-1985), פינלנד (הצטרפה ב-1991), צ'כיה (הצטרפה ב-1999), צרפת, שוודיה ושווייץ.
ב-12 בדצמבר 2013 החליט המרכז לצרף את ישראל כחברה מלאה לשורותיו, לאחר שנתיים של חברות נלווית ושנים במעמד של משקיפה. ישראל היא המדינה הראשונה מחוץ ליבשת אירופה שצורפה למרכז. כחברה במרכז, ישראל משלמת "דמי חברות" שנתיים של כ-60 מיליון ש"ח (נכון לשנת 2013).
יוגוסלביה, שהייתה בין המייסדות של CERN, פרשה ממנו ב-1961. ב-CERN חברות גם חמש מדינות במעמד של משקיפות: ארצות הברית, הודו, טורקיה, יפן ורוסיה. מעמד של משקיף הוענק גם לאיחוד האירופי ולאונסק"ו.
CERN מעסיק כ-2,600 עובדים קבועים, רובם טכנאים, אנשי מנהלה וכדומה. בנוסף, שוהים במרכז כ-8,000 מדענים ומהנדסים אורחים - כמחצית ממדעני פיזיקת החלקיקים בעולם כולו - מ-500 אוניברסיטאות ומשמונים מדינות שונות.
היסטוריה והישגים

בשנת 1952 נוסדה ועדה זמנית שתפקידה היה להקים את CERN.‏ CERN עצמו הוקם רשמית כעבור שנתיים כשנחתם הסכם בין 12 מדינות מאירופה בדבר שיתוף פעולה מדעי במסגרת המרכז החדש. המדינות המייסדות של CERN הן: איטליה, בלגיה, גרמניה המערבית, דנמרק, הולנד, הממלכה המאוחדת, יוון, יוגוסלביה, נורווגיה, צרפת, שוודיה ושווייץ. בשנת 1958 החל לפעול מאיץ ההדרונים הליניארי של CERN.
מאז הקמתו, מיועד CERN למחקרים הן בפיזיקה גרעינית והן בפיזיקת חלקיקים. בזכות שיתוף הפעולה האירופאי, שהתרחב לשיתוף פעולה כלל-עולמי, ובזכות השקעת הכסף הגדולה במאיצי חלקיקים ובגלאי חלקיקים, הפך CERN עם השנים למרכז עולמי מוביל בתחום של פיזיקת חלקיקים ניסיונית.
בשנת 1990 נפתחה תערוכה "מיקרוקוסמוס" על פעילות והישגי הארגון. התערכוה פעלה עד לשנת 2022.
היסטוריה והישגים > פיזיקת חלקיקים

ההישג המרכזי של CERN עד עתה (2008) הוא גילוי בוזוני W ו-Z בשנת 1983 בעזרת ניסויי UA1 ו-UA2 - תגלית שזיכתה את קרלו רוביה ואת סימון ואן דר מיר בפרס נובל לפיזיקה שנה מאוחר יותר. הגילוי היווה אישוש מרכזי לרעיון של איחוד הכוח האלקטרומגנטי והכוח החלש (הכוח המאוחד נקרא הכוח האלקטרו-חלש), שעליו מבוסס המודל הסטנדרטי כולו.
אישוש מוקדם יותר למודל הסטנדרטי התרחש כבר ב-1973. היה זה גילוי הזרמים הנייטרליים, פיזור של חלקיקי נייטרינו כתוצאה מהתנגשותם בחלקיקים אחרים, בעזרת גלאי גרגמל. גלאי גרגמל היה תא בועות ענקי שנועד לגלות חלקיקי נייטרינו שחלפו דרכו. התגלית, שסיפקה אישוש ראשוני לעבודה התאורטית בדבר איחוד הכוח האלקטרומגנטי עם הכוח החלש, הייתה הגורם העיקרי שאפשר את הענקת פרס נובל לפיזיקה בשנת 1979 למפתחי התאוריה: שלדון גלאשו, עבדוס סלאם וסטיבן ויינברג.
מאיץ LEP, שהיה הפרויקט המרכזי של CERN בשנות ה-80 ובשנות ה-90, לא הצליח לגלות את בוזון היגס או לספק ראיות ראשונות לתורת הסופר-סימטריה, אך היו לו הישגים רבים באישושים נוספים של המודל הסטנדרטי ובמדידה מדויקת של תכונות חלקיקי היסוד. בעזרת מדידות שנעשו על בוזון Z, הצליחו החוקרים להוכיח כי קיימים רק 3 סוגים של חלקיקי נייטרינו קלים.
הישג נוסף של CERN קשור למחקרים באנטי-חומר. ב-1995 יצרו לראשונה חוקרים מ-CERN אטום של אנטי-חומר. היה זה אנטי-מימן המורכב מאנטי-פרוטון ומפוזיטרון.
CERN היווה לאורך השנים מרכז של תכנון וניסוי עבור גלאי חלקיקים. בשנת 1992 זכה ז'ורז' שרפק הצרפתי בפרס נובל על פיתוח גלאי מסוג תא פרופורציונלי רב-חוטי (multiwire proportional chamber) שנעשה בעת עבודתו ב-CERN.
היסטוריה והישגים > מחשוב

במקביל לניסויים הפיזיקליים פותחו ב-CERN כלי מחשוב שנועדו לשפר את הפעלת הניסויים, העברת הנתונים ועיבודם. חלק מהכלים הללו הפכו למוכרים ומצליחים גם מחוץ לעולם הפיזיקה. כזו הייתה המצאת ה-WWW על ידי טים ברנרס-לי בשנת 1989. הפרויקט שלו, שהתבסס על היפרטקסט, נועד בתחילה לשימוש פנימי של החוקרים ב-CERN. מטרתו הייתה לסייע להם לחלוק מידע. ברנרס-לי ו-CERN לא רשמו פטנט על ההמצאה, וב-1993 התירה CERN שימוש חופשי בפרוטוקול התקשורת שפותח במעבדותיה. ברנרס-לי עצמו הקים את ה-World Wide Web Consortium בשנת 1994.
בעשור הראשון של המאה ה-21 הייתה CERN חלוצה ביישום רעיונות המחשוב השריגי לצורך שמירת הנתונים שיזרמו מניסויי מאיץ LHC ולצורך עיבודם. מערכת המחשוב השריגי של מאיץ LHC, הקרויה LCG ( (LHC Computing Grid) שימשה לפני הפעלת המאיץ לביצוע הדמיות רחבות היקף של פעולתו.
מאיץ LHC

בספטמבר 2008 החלה הפעלתו של מאיץ LHC ב-CERN. בניית המאיץ, שעלותו נאמדת בלמעלה 5 מיליארד אירו, היא הפרויקט הגדול ביותר בתולדות הפיזיקה מבחינת מספר הפיזיקאים שהשתתפו בו, והוא שני רק לתוכניות החלל מבחינת ההשקעה הכספית. הקמת המאיץ, והניסויים הנלווים לו נמשכה כ-17 שנה.
הניסויים שייערכו בעזרת המאיץ נועדו לענות על שאלות העומדות בבסיס הפיזיקה. מטרתם העיקרית להשלים את תמונת חלקיקי היסוד ולחפש אישושים לתאוריות שנועדו להרחיב את המודל הסטנדרטי של החלקיקים היסודיים או להחליף אותו. בפרט, הוא נועד לחפש את בוזון היגס שקיומו נחזה על ידי המודל הסטנדרטי והוא מהווה מרכיב מרכזי בו; למצוא ראיות לתורת סופר-סימטריה שמהווה הרחבה למודל הסטנדרטי; ליצור פלזמת קווארקים-גלואונים ששררה ביקום הקדום, זמן קצר לאחר המפץ הגדול; ולנסות ליצור חורים שחורים זעירים.
חלקו המרכזי של המאיץ בנוי בתוך מנהרה טבעתית שאורכה כ-27 קילומטר. המתקן מסוגל להאיץ פרוטונים בשני צינורות (beam pipes) מקבילים, שמתאחדים לצינור אחד סמוך למספר נקודות אינטראקציה (interaction points) לאורך המאיץ. בנקודות אלו מתרחשת אינטראקציה (התנגשות) בין פרוטונים הנעים בכיוונים מנוגדים. האנרגיה של הפרוטונים הנעים בצינורות ה-LHC מגיעה ל-7 Tev (שבעת אלפים מיליארד אלקטרון וולט; פי 7,461 מאנרגיית המנוחה של הפרוטון) ומהירות תנועתם ל-99.9999991% ממהירות האור בריק. בחלק מהזמן יואצו במאיץ גרעיני עופרת. בחינת החלקיקים שייווצרו כתוצאה מהתנגשויות הפרוטונים או היונים תיעשה באמצעות גלאי חלקיקים גדולים.
ישראל נוטלת חלק בניסוי. היא השתתפה בבניית גלאים המיועדים לאחד הניסויים המרכזיים שבו, ניסוי ATLAS, וסיפקה רכיבים למערכות אחרות בניסוי.
בתרבות

עלילת ספרו הבדיוני של דן בראון, "מלאכים ושדים", מתרחשת בחלקה ב-CERN‏.
עלילת ספר המדע בדיוני "הבזק לעתיד" של רוברט ג'. סויר מתרחשת בחלקה ב-CERN כאשר הניסוי שנערך במאיץ LHC גורם לכל המין האנושי לראות את העתיד 20 שנה קדימה.
עלילת משחק הווידאו Steins;Gate, אשר מתרחשת ביפן, עוסקת ב-SERN (עיוות של שם הארגון), תאגיד אירופי אשר חוקר מסע בזמן.
לקריאה נוספת

"מעבדת המאיץ בסרן", פי האטום ב-3, יולי 1984.(הספר בקטלוג ULI)
הערות שוליים

↑  Israel to become Associate Member State of CERN, באתר CERN,‏ 16 בספטמבר 2011
↑  Adrian Cho,‏ Israel Joins European Particle Physics Laboratory, CERN, באתר Science,‏ 16 בספטמבר 2011
↑  שלמה צזנה, כבוד אירופי: ישראל התקבלה ל-CERN, באתר ישראל היום, 12 בדצמבר 2013
↑  בהתאם לתורת היחסות הפרטית לא ניתן לעבור את מהירות האור. ככל שמתקרבים אליה כך עולה האנרגיה של החלקיק.
↑  דיון אודות הספר באתר של CERN
| --- | --- |
בקרת זהויות :  NLI: 987007423287805171  BnF: cb11881926r (data)  CANTIC: a10081574  GND: 1020028-9  HDS: 026471  ISNI: 0000 0001 2156 142X  LCCN: no92025533  NKC: xx0035379  SUDOC: 026603268  VIAF: 234145033   WorldCat (עם VIAF): 234145033 
גלאי גרגמל ששימש בשנת 1973 לגילוי הזרמים הנייטרליים אשר נחזים על ידי המודל הסטנדרטי
שרת HTTP הראשון שבו השתמש טים ברנרס-לי מ-CERN
גלאי מואונים מהיר שפותח, יוצר ונבדק בישראל והותקן בניסוי ATLAS
Movin' Out (Anthony's Song)

"Movin' Out (Anthony's Song)" הוא שיר שנכתב והוקלט על ידי בילי ג'ואל והופיע במקור באלבומו The Stranger משנת 1977 כרצועה הפותחת.
השיר מתאר את ביקורתו של הזמר על שאיפותיהם של הניו-יורקרים ממעמד הפועלים והמעמד הביניים, שחותרים להצלחה, כשהם עובדים שעות ארוכות כדי לרכוש סממנים חיצוניים של "הצלחה". לדמויות יש עבודות צווארון כחול, וג'ואל מחשיב את דחייתם את שורשיהם ממעמד הפועלים (החלפת שברולט תמורת קאדילק וקניית בית בהאקנסאק, ניו ג'רזי) בסופו של דבר חסרת תועלת. לקראת סוף ההקלטה נשמע צליל של מכונית מתניעה ונוסעת משם. לדברי ג'ואל, אנתוני אינו אדם אמיתי, אלא "כל ילד אירי, פולני ואיטלקי שמנסה להתפרנס בארצות הברית".
ההקלטה מסתיימת באפקט קולי של מכונית, הקורבט של נגן הבס דאג סטגמאייר משנות ה-60, מתניעה ונוסעת, המסמלת יציאה.
משתתפים

בילי ג'ואל - סולן, קולות רקע, פסנתר
סטיב חאן וחירם בולוק - גיטרות חשמליות
ריצ'י קנטה - סקסופון
דאג סטגמאייר - גיטרה בס
ליברטי דה ויטו - תופים
רשימת רצועות

"Movin' Out (Anthony's Song)" – משך: 3:28
"She's Always a Woman" – משך: 3:21
"Movin' Out (Anthony's Song)" – משך: 3:28
"Vienna" – משך: 3:34
"Movin' Out (Anthony's Song)" – משך: 3:28
"Everybody has a Dream" – משך: 4:36
הערות שוליים

↑  M. C. (Martin Charles) Strong, Harry Horse, The great rock discography, Edinburgh : Canongate, 1995, ISBN 978-0-86241-541-9
↑  Stephen Holden, 52nd Street, Rolling Stone, ‏1978-12-14 (באנגלית אמריקאית)
↑  The 25 Greatest Billy Joel Songs of All Time, Paste Magazine (באנגלית אמריקאית)
↑  מאורי דין, Rock N' Roll Gold Rush, 2003, עמ' 348, ISBN 0-87586-207-1
| --- | --- |
בקרת זהויות :  MusicBrainz work: d440df8c-77be-360c-9661-1d00aecf318b
1681

שנת 1681 היא השנה ה-81 במאה ה-17. זוהי שנה רגילה, שאורכה 365 ימים. 1 בינואר 1681 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

30 בספטמבר – הולנד ושוודיה כורתות ברית
נצפה הפריט האחרון של ציפור הדודו.
נולדו

14 במרץ – גאורג פיליפ טלמן, מלחין גרמני (נפטר ב-1767)
5 באוגוסט – ויטוס ברינג, מגלה ארצות דני שפעל בשירות רוסיה (נפטר ב-1741)
ראו גם

ילידי 1681‎
נפטרים ב-1681‎
בשנת 1681 הדודו האחרון נהרג.
Moves Me

Moves Me (בעברית: מניע/מרגש אותי) הוא מיני-אלבום הבכורה של דמי לובאטו. המיני-אלבום הוקלט בשנת 2002 ויצא לאור ב-23 בדצמבר 2008, על ידי חברת התקליטים Well Go USA. האלבום כולל בפועל שיר אחד בלבד, "Moves Me", רק בגרסאות שונות. השיר נכתב על ידי לובאטו בתקופת הילדות.
רקע

דמי לובאטו נהגו לכתוב שירים מגיל קטן. האחות הגדולה של לובאטו, דאלאס, שאפה להשיג קריירה במוזיקה במשך תקופה מסוימת בצעירותה, וכצופה מהצד שאף ליוותה אותה בהופעותיה לובאטו לקחו ממנה השראה והחליטו ללכת בעקבותיה. תחת השפעתה מדאלאס, החלו ללמוד נגינה על פסנתר וגיטרה, וכשהיה ללובאטו מספיק ניסיון גם בכתיבה וגם בנגינה, חיברו בין השניים והחלו לכתוב ולהלחין שירים לגמרי לבד. בהמשך, הסוכן של לובאטו, ביחד עם כמה מהמפיקים שעבדו עם דאלאס, זיהו בלובאטו פוטנציאל ברגע ששמעו את השירים והחליטו לקחת את לובאטו לאולפן הקלטות במטרה להקליט אותם באופן מקצועי. לובאטו הקליטו מספר שירים שכתבו, ביניהם הסינגל "Moves Me", לו בהמשך יצא אף וידאו-קליפ.
רשימת שירים

| Moves Me> מס' | Moves Me> שם | Moves Me> כותב(ים) | Moves Me> משך | Moves Me>  | Moves Me>  | Moves Me>  | Moves Me>  | Moves Me>  | Moves Me>  |
| --- | --- | --- | --- | --- | --- | --- | --- | --- | --- |
| 1. | Moves Me  | דמי לובאטו | 3:54 |  |  |  |  |  |  |
| 2. | Moves Me (גרסה אינסטרומנטלית)   |   | 3:53 |  |  |  |  |  |  |
| 3. | Moves Me (גרסת קריוקי)   |   | 3:53 |  |  |  |  |  |  |
| 4. | Shadow  | דמי לובאטו | 3:15 |  |  |  |  |  |  |
| משך כולל: | משך כולל: | משך כולל: | 14:55 |  |  |  |  |  |  |
Moves Me

הסינגל "Moves Me" יצא לאור בשנת 2002 על גבי תקליטור. זהו השיר הראשון שלובאטו הקליטו, בגיל 12 לערך. מלבד אלבום זה השיר נכלל בפורמט CD כבונוס בשני מיני אלבומי DVD; האחד "Off Da Hook: F-Troop Style" שיצא לאור בשנת 2004 ובמסגרתו נלמדות חמש כוראוגרפיות שונות של ריקוד ההיפ-הופ בהשתתפות רשמית של לובאטו, והשני "Be Like A Pop Star" המלמד את הכוראוגרפיה המבוצעת בווידאו קליפ הרשמי של השיר, גם הוא בהשתתפות לובאטו. בשנת 2008 הסינגל, ביחד עם האלבום, היו זמינים להורדה דרך אייטונס למשך זמן מוגבל.
Moves Me > וידאו קליפ

לצד הסינגל "Moves Me" יצא וידאו קליפ רשמי בו הופיעו ונכללו לובאטו. בווידאו, נראו לובאטו עם מדונה (מיקרופון צמוד ראש), ובהמשך לכך, נראו בביצוע כוראוגרפיה עם צעדי ריקוד המזכירים את סגנונה של בריטני ספירס, כשמסביב ארבעה רקדנים פחות או יותר בגיל התואם לזה של לובאטו.
1676

שנת 1676 היא השנה ה-76 במאה ה-17. זוהי שנה מעוברת, שאורכה 366 ימים. 1 בינואר 1676 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

27 באוקטובר – פולין וטורקיה חתמו על הסכם שלום בוורשה
נולדו

26 באוגוסט – רוברט וולפול, ראש ממשלת בריטניה הראשון (נפטר ב-1745)
נפטרו

17 בספטמבר – שבתי צבי, משיח שקר (נולד ב-1626)
ראו גם

ילידי 1676‎
נפטרים ב-1676‎
C++ 20

| --- | --- |
 תאריך השקה:  2020 
 אתר רשמי
 
C++ 20 הוא שמו של תקן ISO/IEC עבור שפת התכנות ++C (תקן עוקב ל C++ 17). התקן נחתם טכנית על ידי WG21 בפגישה בפראג בפברואר 2020, אושר ב-4 בספטמבר 2020, ופורסם על ידי ISO בדצמבר 2020.
היסטוריה

פרק זה לוקה בחסר. אנא תרמו לוויקיפדיה ו.
השינויים שהוחלו על טיוטת העבודה של C++ 20 שגובשה ביולי 2017 בטורונטו כוללים:
concepts (מה שהפך אותו לתקן הוא גרסה מקוצרת; מתוארת גם כ"Concepts Lite")
designated initializers
[=, this] כ- lambda capture
רשימות פרמטרים של על lambda
std::make_shared ו- std::allocate_shared למערכים
השינויים שהוחלו על טיוטת העבודה C++ 20 בישיבת הסתיו בנובמבר 2017 באלבוקרקי כוללים:
השוואות three-way עם ה-"spaceship operator":‏ operator < = >
אתחול של משתנה נוסף בטווח של הצהרת for
למבדות בהקשרים לא משוערכים
למבדות דיפולטיות חסרות מצב (stateless)
אפשר הרחבות בלמבדה init-capture
מצביעים חכמים אטומיים, כגון std::atomic<shared_ptr<T>> ו- std::atomic<weak_ptr<T>>
std::to_address להמיר pointer ל raw pointer
הערות שוליים

↑  ISO/IEC 14882:2020
↑  "The Standard". isocpp.org. נבדק ב-7 בספטמבר 2020. {{cite web}}:  (עזרה)
↑  Sutter, Herb (2019-10-01). "P1000R3: C++ IS schedule" (PDF). נבדק ב-2020-02-13.
↑  Dusíková, Hana (2019-11-06). "N4817: 2020 Prague Meeting Invitation and Information" (PDF). נבדק ב-2020-02-13.
↑  "Current Status". isocpp.org. נבדק ב-7 בספטמבר 2020. {{cite web}}:  (עזרה)
↑  "C++20 Approved -- Herb Sutter". isocpp.org. נבדק ב-8 בספטמבר 2020. {{cite web}}:  (עזרה)
↑  "ISO/IEC 14882:2020".
↑  
Herb Sutter. "Trip report: Summer ISO C++ standards meeting (Toronto)".
↑  Andrew Sutton; Bjarne Stroustrup (2013-02-24). "Concepts Lite: Constraining Templates with Predicates". isocpp.org. isocpp.org. נבדק ב-2021-01-13.
↑  
Herb Sutter. "Trip report: Fall ISO C++ standards meeting (Albuquerque)".
↑  Smith, Richard; Perchik, Dawn; Köppe, Thomas. "N4714 Editors' Report -- Programming Languages -- C++". C++ standards drafts. GitHub. נבדק ב-27 בדצמבר 2018. {{cite web}}:  (עזרה)
1680

שנת 1680 היא השנה ה-80 במאה ה-17. זוהי שנה מעוברת, שאורכה 366 ימים. 1 בינואר 1680 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נולדו

19 בדצמבר – הרב יעקב יהושע פלק, מחבר "פני יהושע".
נפטרו

17 במרץ – פרנסואה דה לה רושפוקו, סופר וסאטיריקן צרפתי (נולד ב-1613)
23 במרץ – ניקולא פוקה, מדינאי צרפתי (נולד ב-1615)
28 בנובמבר – ג'ובני לורנצו ברניני, פסל, צייר וארכיטקט איטלקי (נולד ב-1598)
ראו גם

ילידי 1680‎
נפטרים ב-1680‎